Donald Trump schimbă tonul: "Sunt revoltat de violență și haos. Nu reprezentați țara noastră. Veți plăti".
Trump recunoaşte vinovăţia teroriştilor de la Capitoliu. Donald Trump susţine că "această călătorie incredibilă abia începe". Noua administraţie va fi inaugurată până pe 20 ianuarie.
Trump îi condamnă pe susţinătorii violenţi care au luat cu asalt miercuri Capitoliul.Într-un mesaj video, Trump spune că acum, după ce Congresul a certificat rezultatele, noua administraţie va fi inaugurată pe 20 ianuarie.De asemenea, deşi ştie că susţinătorii lui sunt dezamăgiţi, Trump le transmite că "această călătorie incredibilă abia începe". Donald Trump, preşedintele republican: "Aş dori să încep prin a aborda atacul urât asupra Capitolului Statelor Unite, la fel ca toţi americanii, sunt revoltat de violenţă, nelegiuire şi haos. Pentru cei care s-au angajat în acte de violenţă şi distrugere, nu reprezentaţi ţara noastră. Iar cei care au încălcat legea, veţi plăti. Ştiu că sunteţi dezamăgiţi, dar aflaţi că a noatră călătorie incredibilă abia începe. Mulțumesc! Dumnezeu să vă binecuvânteze! Dumnezeu să binecuvânteze America!".Preşedintele ales Joe Biden, a cărui victorie a fost certificată de Congres în pofida atacului de miercuri asupra clădirii ce găzduieşte cele două camere ale parlamentului american, se va muta la Casa Albă peste 13 zile.